# Kyra Galván

Kyra Galván (Mexiko Hiria, 1956) mexikar poeta, nobelagilea, ekonomialaria, argazkilaria, itzultzailea eta kazetaria da. Zazpi poesia liburu eta hiru eleberri argitaratu ditu.

## Biografia

1956an jaio zen, Mexiko Hirian. 1987tik 1989ra Tokion bizi izan zen, Japonian. 1990-1999 bitartean Londresen, Ingalaterran.

## Ibilbidea

Ekonomiako lizentziatura egin zuen Mexikoko Unibertsitate Nazional Autonomoan. Literaturako irakaslea da Morelosko Ikastetxean. Argazkigintza Eskola Aktiboan ikasi zuen. INBAren beka Hernán Lavín Cerda maisuaren zuzendaritzapean izan zuen 1975ean.
1972an eta 1973an Juan Bañuelosen lantegian aritu zen, eta hark honela deskribatzen du:
   ... errealitatearen bihotzera joan etorrian dabil, baina ez naturaren errealitatera, baizik eta gizakiek egindako beste errealitate horretara, zibilizaziora, objektuen "zerbait" horretan oinarritutako errealitatera... mundura jaisten da, itzaletik eta argitik, joko dialektiko batean, ostikatuz, jaikiz, edota hiriko bizitzaren samurtasunera iritsiz
Mexikoko Idazle Zentroko bekaduna izan zen 1982an, eta SNCAkoa 2005ean. 1994tik 1999ra El Universal egunkarirako berriemaile kultural gisa lan egin zuen Londrestik. Tokion, Japonian bizi izan zen 1987tik 1989ra bitartean, eta Londresen, Ingalaterran, 1990etik 2000ra; urte horretan, Mexiko Hirira itzuli zen literatura-lanarekin jarraitzera.

## Argitalpenak

2018tik 2018ra hainbat ikastaro eta tailer eman zituen Elena Garro liburudendan.
Urte askoan, Espainiako nahiz nazioarteko hainbat literatur lehiaketa eta sariren epaimahaiko izan da, besteak beste, Fuentes Mares de Poesía Lehiaketaren epaimahaikidea. Lehiaketa hori Juárez hiriko Unibertsitate Autonomoak deitu zuen 2017an, eta Elena Poniatowska Eleberrirako Sari Iberoamerikarreko epaimahaikidea izan zen 2019an, eta Aguascalientes Poesiako sarian 2022an.
Hainbat artikulu argitaratu ditu aldizkari eta gehigarrietan, besteak beste, Nexos eta Siempre-n La Razón eta Milenioren gehigarri kulturaletan. Aldizka argitaratzen du El Replicante eta Anestesia aldizkari digitaletan

## Sariak

* Elias Nandino poesia gaztearen saria 1980an.

## Lanak

| Izenburua | Urtea | Mota | Sariak |
| Un pequeño moretón en la piel de nadie | 1982 | Poesia | Lehen saria Poesía Joven "Elías Nandino"n |
| Alabanza escribo | 1989 | Poesia | |
| Netzahualcóyotl recorre las Islas | 1997 | Poesia | |
| Hablando en Plata. La inversión en arte en México/ egilekide | 2002 | Artea | |
| Incandescente | 2010 | Poesia | |
| Speculum Celeste/ Espejo celestial | 2011 | Poesia | |
| Poesía es jeroglífico | 2013 | Poesia | |
| Artificio del Duelo | 2013 | Poesia | |
| Los indecibles pecados de Sor Juana | 2010 | Eleberria | |
| El perfume de la faraona | 2013 | Eleberria | |
| Corazón de Plata | 2014 | Eleberria | |
| el sello de la libelula | 2017 | Eleberria |
| atrapando a shakespeare | 2018 | Ipuina | |
Aldian-aldian olerkiak argitaratzen ditu bere Poesía de Kyra Galván blogean.

## Erreferentziak

* ↑ «Kyra Galván - Detalle del autor - Enciclopedia de la Literatura en México - FLM - CONACULTA» www.elem.mx.
* 1 2 «Kyra Galván, México, 1956 – Revista La Otra» www.laotrarevista.com.
* 1 2 «Premio Nacional de Poesía Joven Elías Nandino - Detalle de Instituciones - Enciclopedia de la Literatura en México - FLM - CONACULTA» www.elem.mx.
* ↑ «Poesía de Kyra Galvan» poesiadekyragalvan.2018"-;#;€;€;'!'blogspot.mx.

## Kanpo estekak

* Kyra Galván. Bloga
* Datuak: Q23901225
* Multimedia: Kyra Galván / Q23901225